Stark (kuvitteellinen suku)

Stark on kuvitteellinen suku, jonka on luonut yhdysvaltalaiskirjailija George R. R. Martin. Suku esiintyy Martinin kirjasarjassa Tulen ja jään laulu, siihen pohjautuvassa televisiosarjassa Game of Thrones ja muissa samaan maailmaan sijoittuvissa teoksissa, kuten romaanissa Tuli ja veri ja sen pohjalta tehdyssä televisiosarjassa House of the Dragon. Alkuperäisen sarjan päähenkilöistä sukuun kuuluvat Ned ja Catelyn Stark sekä heidän lapsensa Robb, Sansa, Arya ja Bran.

Martinin teoksissa Starkit polveutuvat ensimmäisistä Westerosiin asettuneista ihmisistä ja suku on siten yksi mantereen vanhimmista. Suvun perustajajäsen on Brandon Stark eli Brandon Rakentaja, joka perusti Yövartion Pitkän yön jälkeen ja osallistui sekä Muurin että Talvivaaran linnan rakentamiseen. Brandon Rakentaja kruunattiin ensimmäiseksi Pohjoisen kuninkaaksi ja suku hallitsee Pohjoisen kuningaskuntaa tuhansia vuosia, kunnes Torrhen Stark vannoo uskollisuutta Aegon Valloittajana tunnetulle Aegon Targaryenille.Cogman, 2012: ”Starkin suku: Lyhyt historia”, s.38–39. Starkit palvelevat Targaryenin sukua Robert Baratheonin johtamaan Robertin kapinaan asti.

 Tavat ja tunnukset 
Starkin suvun vaakunatunnus on harmaa hurjasusi ja tunnuslause ”Talvi on tulossa” (). Martinin mukaan tunnuslause juontaa juurensa lumimyrskyyn, jonka hän koki nuoruudessaan. 

Starkit uskovat vanhoihin jumaliin ja hautaavat vainajansa Talvivaaran alla sijaitseviin kryptiin.

 Starkit teoksissa 
pienoiskuva|Taiteilijan näkemys Lyanna Starkista.

 Tulen ja jään laulu ja Game of Thrones 
George R. R. Martinin kirjasarjassa Tulen ja jään laulu (1996–) ja televisiosarjassa Game of Thrones (2011–2019) kerrotaan Talvivaaraa asuttavasta Starkien perheestä. Perheen pää on Pohjoisen vartija ja Talvivaaran lordi Eddard ”Ned” Stark.Cogman, 2012: ”Eddard ’Ned’ Stark”, s.46–49. Nedillä ja hänen vaimollaan Catelynillä on viisi lasta: Robb, Sansa, Arya, Bran ja Rickon. Nedillä on myös avioton lapsi nimeltä Jon Nietos. Perheen jäsenet ovat Robbia ja Rickonia lukuun ottamatta kertojahahmoja kirjasarjassa. Robb on kuitenkin juonen kannalta merkittävä hahmo, jonka toimia seurataan tarkasti muiden kertojien kautta. Rickon sitä vastoin on vain vähän esillä sekä kirja- että televisiosarjassa.

Muita edellä mainituissa teoksissa esiintyviä Starkeja ovat Nedin isä Rickard Stark sekä sisarukset Brandon, Lyanna ja Benjen. Heistä Rickard, Brandon ja Lyanna ovat kuolleet ennen tarinan alkua. He olivat kuitenkin tärkeässä osassa Robert Baratheonin kapinassa, jonka jälkiseurauksia sarjassa käsitellään. Benjen kuuluu Yövartioon ja katoaa tarinan alkupuolella. Televisiosarjassa paljastetaan, että Jon Nietos on todellisuudessa prinssi Rhaegar Targaryenin ja Lyanna Starkin poika ja oikealta nimeltään Aegon Targaryen.

 Tales of Dunk and Egg 
Martinin puskaritari Duncan ”Dunk” Pitkän ja prinssi Aegon ”Egg” Targaryenin seikkailuista kertovan pienoisromaanisarjan Tales of Dunk and Egg (1998–) kolmannessa osassa ”Mysteeriritari” (2010) tavataan Beron Stark. Sarjan toistaiseksi julkaisematon neljäs osa sijoittuu Talvivaaraan.

 House of the Dragon 
Starkit esiintyvät myös Tuli ja veri -romaaniin pohjautuvassa televisiosarjassa House of the Dragon (2022–), joka kertoo Targaryenin suvun lohikäärmetanssiksi kutsutusta sisällissodasta. Televisiosarjan ensimmäisessä jaksossa vilahtaa lordi Rickon Stark, joka vannoo uskollisuutta Rhaenyra Targaryenille. Lohikäärmetanssin aikana Talvivaaran lordi on edesmenneen Rickonin poika Cregan Stark, jonka odotetaan olevan isäänsä suuremmassa roolissa sarjan tulevilla tuotantokausilla, mikäli televisiosarja on juoneltaan uskollinen Martinin romaanille.

 Muut teokset 
Tulen ja jään laulu -kirjasarjan kertojahahmo Arya Stark on yksi pelattavista hahmoista MultiVersus-videopelissä. Pelissä Aryaa ääninäyttelee Maisie Williams, joka esittää hahmoa myös Game of Thrones -televisiosarjassa.

 Sukupuut 
Sukupuissa Talvivaaran lordit on lihavoitu.

 Vaikutus 
Game of Thrones -televisiosarjan suosion myötä Starkin suvun alkuperäiskielisestä tunnuslauseesta ”Winter is coming” on tullut osa meemikulttuuria. Vuonna 2015 suomalainen meteorologi Pekka Pouta esiintyi MTV Sportin Talvimaratonin mainoksessa Eddard Starkiksi pukeutuneena suvun tunnuslauseen sanoen ja mainos sai huomattavaa suosiota ympäri maailmaa.

 Lähteet 

 Viitteet 

Luokka:Kuvitteelliset suvut
Luokka:Tulen ja jään laulu